is en is en is is is is is is gl is is is en en sq is is is is cs is en is is is is is is is en is is is is is is is is is is is is is is is is is war is cs is is is is is is lb nb is is is es is is is is is is is is is sk is is pt hbs_lat is is hbs_lat is is en is lt is is is is is is en pl is en is is is is is is gl is is is en en sq is is is is cs is en is is is is is is is en is is is is is is is is is is is is is is is is is war is cs is is is is is is lb nb is is is es is is is is is is is is is sk is is pt hbs_lat is is hbs_lat is is en is lt is is is is is is en pl en is pt en is is is is sk is is is is is is is is is is is is is is is is is is is is is is is is is is it en is en is is en en is en is is is is is is is de sq sv nb is is is is it en is en is is pt en is en is is is is is id is it en is is is is is is is is is is is is is pt en is is is is is is is is is is is en es en nn en is is en es en is is is is is is is is is is en en cs is is is fr fr lt is is is is is da is en da cs is nb is is en en es is en is is is is is is gl is is is en en sq is is is is cs is en is is is is is is is en is is is is is is is is is is is is is is is is is war is cs is is is is is is lb nb is is is es is is is is is is is is is sk is is pt hbs_lat is is hbs_lat is is en is lt is is is is is is en pl en
Fréttir úr Snæfellsbæ | Page 3 of 15 | Snæfellsbær
Hit enter to search or ESC to close
By Snæfellsbær | Fréttir, Stjórnsýsla
Vakin er athygli á því að 318. fundur bæjarstjórnar Snæfellsbæjar verður haldinn í Ráðhúsi Snæfellsbæjar, fimmtudaginn 21. febrúar 2019 kl. 16:00.
Fundir bæjarstjórnar eru öllum opnir og eru íbúar hvattir til að kynna sér bæjarmálin. Dagskrá fundar má sjá hér að neðan. Fundarboð má sjá með því að smella hér.
Pakkhúsið – fulltrúar frá handverkshópnum mæta á fund kl. 17:00.
Fundargerð velferðarnefndar, dags. 28. janúar 2019.
Fundargerðir 3., 4. og 5. fundar öldrunarráðs, dags. 29. janúar, 28. janúar og 11. febrúar 2019.
Fundargerð 181. fundar menningarnefndar, dags. 19. febrúar 2019.
Fundargerð 122. fundar umhverfis- og skipulagsnefndar, dags. 25. janúar 2019.
Fundargerð 179. fundar félagsmálanefndar Snæfellinga, dags. 12. febrúar 2019.
Fundargerð 867. fundar stjórnar Sambands íslenskra sveitarfélaga, dags. 25. janúar 2019.
Fundargerð 409. fundar stjórnar Hafnasambands Íslands, dags. 18. janúar 2019.
Bréf frá leikskólastjóra, dags. 30. janúar 2019, varðandi ósk um aukafjárveitingu.
Bréf frá Hesteigendafélaginu Hring í Ólafsvík, dags. 29. október 2018, varðandi ósk um styrk vegna fasteignagjalda af reiðskemmunni að Fossárvegi 7.
Bréf frá eigendum Sólarsports ehf., dags. 15. febrúar 2019, varðandi húsnæðið á efri hæð sundlaugarinnar.
Bréf frá Antoni Gísla Ingólfssyni, dags. 12. febrúar 2019, varðandi Áhaldahús Snæfellsbæjar.
Bréf frá Öldu, félagi um sjálfbærni og lýðræði, ódags., varðandi ráðgjöf um styttingu vinnuvikunnar og eflingu lýðræðisins.
Bréf frá SSV, dags. 11. febrúar 2019, varðandi fræðsluferð kjörinna fulltrúa og framkvæmdastjóra sveitarfélaga í vor.
Bréf frá Atvinnuvega- og nýsköpunarráðuneytinu, dags. 12. febrúar 2019, varðandi áfangastaðaáætlanir.
Bréf fré verkefnastjóra Umhverfisvottunar Snæfellsness, dags. 11. febrúar 2019, varðandi vottun Snæfellsness 2019.
Fundarboð á 79. héraðsþing HSH, dags. 14. mars 2019.
Bréf frá Lánasjóði sveitarfélaga, dags. 11. febrúar 2019, varðandi framboð til stjórnar sjóðsins.
Bréf frá Íbúðalánasjóði, ódags., varðandi húsnæðisáætlanir sveitarfélaga.
Bréf frá Samtökum fyrirtækja í velferðarþjónustu, dags. 5. febrúar 2019, varðandi ályktun um þjónustu hjúkrunarheimila og þjónustu í dagdvalarrýmum.
Bréf frá Öryrkjabandalagi Íslands, dags. 12. febrúar 2019, varðandi notendaráð fatlaðs fólks.
Bréf frá framkvæmdastjóra Svæðisgarðsins Snæfellsness, dags. 12. febrúar 2019, varðandi verkefnið Umhverfingu og kynningu á Jarðarstund 2019.
Snæfellsbæ, 19. febrúar 2019
Klippikort tekin í notkun á gámastöðinni
By Snæfellsbær | Fréttir
Um næstu mánaðarmót verða klippikort tekin í notkun á gámastöðinni undir Enni í Ólafsvík.
Íbúar fá afhent eitt kort fyrir hvert heimili og er það afhent á gámastöðinni. Innifalið eru tólf skipti þar sem skila má tveimur rúmmetrum af úrgangi í einu til endurvinnslu. Þarf að framvísa klippikorti í hvert skipti sem komið er á stöðina og klippir starfsmaður fyrir móttöku.
Opið útboð vegna jarðvinnu við þjóðgarðsmiðstöð á Hellissandi
By Snæfellsbær | Fréttir
Sædís Heiðarsdóttir og Sigrún Magnúsdóttir, þáv. umhverfisráðherra, tóku fyrstu skóflustungu árið 2016. Ljósmynd: Alfons Finnsson.
Framkvæmdasýsla ríkisins hefur kynnt opið útboð á framkvæmdum við jarðvinnu og girðingavinnu verksvæðis þjóðgarðsmiðstöðvar á Hellissandi. Þjóðgarðurinn var stofnaður árið 2001 og fimm árum síðar var efnt til opinnar samkeppni um þjóðgarðsmiðstöð á Hellissandi. Það hefur því verið stefnt að opnun þjóðgarðsmiðstöðvar lengi og er vonast til að nú verði skrefið stigið til fulls. Það yrði lyftistöng fyrir ferðaþjónustu á svæðinu og gerði þjóðgarðinn betur í stakk búinn til að taka á móti ferðamönnum sem heimsækja svæðið allt árið um kring.
Framkvæmdasýsla ríkisins, f.h. Umhverfisráðuneytisins, kynnir opið útboð á framkvæmdum við jarðvinnu og að girða af verksvæði fyrir fyrirhugað hús þjóðgarðsmiðstöðvar á Hellissandi (ÞMH). Verkið er undirbúningsframkvæmd vegna byggingar nýrrar þjónustumiðstöðvar (ÞMH) fyrir Þjóðgarð Snæfellsjökuls á Hellissandi.
Um er að ræða gröft fyrir húsi, bílaplani, lögnum og fyllingu undir sökkla og burðarlags undir bílastæði á lóð.
Þar af losun klappar 800 m3
Vinnsla hrauns 250 m3
Stærð lóðar er u.þ.b. 11.500 m2 og stærð fyrirhugaðs húss er u.þ.b. 700 m2.
Byggingarreiturinn er á hornlóð og liggur þjóðvegur í þéttbýli, Útnesvegur, með henni að norðanverðu. Norðan við þjóðveginn er íbúðabyggð Hellissands. Að austanverðu er lóð Sjóminjasafns Hellissands.
Reiknað er með því að verkið geti hafist í byrjun mars 2019 og verði lokið um miðjan maí.
Hægt er að sækja útboðsgögn á vef Ríkiskaupa.
Fundur til kynningar á átaksverkefni SSV um bættan rekstur starfandi fyrirtækja
By Snæfellsbær | Fréttir
Samtök sveitarfélaga á Vesturlandi mun halda fundi til að kynna verkefnið „Bættur rekstur – Betri afkoma til að örva nýsköpun í starfandi fyrirtækjum á Vesturlandi 2019“. Verkefnið er áhersluverkefni í Sóknaráætlun Vesturlands og verður unnið í samvinnu við ráðgjafafyrirtækið Áttir ehf.
Fundurinn verður haldinn í Átthagastofu Snæfellsbæjar föstudaginn 15. febrúar og hefst kl. 17:00.
Alþjóðlegt þríþrautarmót verður haldið á Snæfellsnesi í sumar
By Snæfellsbær | Fréttir
Drónamynd af hlaupaleið. Mynd: Aaron Palaian.
Alþjóðlegt þríþrautarmót verður haldið á Snæfellsnesi í sumar. Mótið verður haldið laugardaginn 27. júlí og er keppnisfyrirkomulag með þeim hætti að um heilan járnmann er að ræða. Vegalengdir eru 3862 metra sund, 195 km hjól og 43,5 km hlaup.
Keppni hefst klukkan fjögur aðfaranótt laugardagsins við bæinn Eiði í Kolgrafafirði á tæplega fjögurra km löngu sjósundi. Að því loknu verður hjólað 195 km leið um Snæfellsnes; frá Kolgrafafirði og út fyrir Jökul, þvert í gegnum Snæfellsbæ að sunnanverðu, yfir Vatnaleiðina og til Ólafsvíkur. Að endingu verður hlaupið heilt maraþon yfir Jökulhálsinn; frá Ólafsvík að Arnarstapa og aftur til baka. Bækistöðvar mótsins verða í Ólafsvík.
Keppnisfyrirkomulagið gerir ráð fyrir allt að 250 keppendum en ekki er útséð með fjölda á þessum tímapunkti. Þó er ljóst að fjölmargir þaulvanir keppendur frá öllum heimshornum verði á meðal keppenda þar sem skráning fór vel af stað í desember síðastliðnum. Gera má ráð fyrir að flestum keppendum fylgi einhver hópur fólks sem muni dvelja á Snæfellsnesi og er svona alþjóðlegt mót því góð viðbót í fjölbreytileikann í ferðaþjónustu hér á Snæfellsnesi.
Mótshaldarar koma frá Bandaríkjunum, Extreme Endurance Events, og eru aðrar keppnir á þeirra vegum haldnar árlega í Alaska og á Havaí. Þess má geta að þeir leituðu sérstaklega eftir því að mótið yrði haldið hér á Snæfellsnesi og skyldi engan undra. Þeim innan handar eru íslenskir aðilar sem staðið hafa að þríþrautarmótum hér á landi og því vanir einstaklingar sem koma að skipulagningu mótsins. Fyrir áhugasama fylgja hér að neðan myndir af keppnisleiðum.
Vefsíða Extreme Endurance Events
Lífshlaupið 2019 – Snæfellsbær hvetur til þátttöku
By Snæfellsbær | Fréttir, Íþrótta- og æskulýðsmál
Snæfellsbær hvetur alla til þátttöku í Lífshlaupinu sem hefst 6. febrúar 2019.
Lífshlaupið er heilsu- og hvatningarverkefni Íþrótta- og Ólympíusambands Íslands sem höfðar til allra landsmanna. Markmið þess er að hvetja landsmenn til þess að fara eftir ráðleggingum embættis landlæknis um hreyfingu hvort sem er í frítíma, vinnu, skóla eða við val á ferðamáta. Í ráðleggingunum segir að börn og unglingar ættu að hreyfa sig í minnst 60 mínútur daglega og fullorðnir ættu að stunda miðlugserfiða hreyfingu í minnst 30 mínútur daglega.
Lífshlaupið skiptist í fjóra keppnisflokka:
vinnustaðakeppni frá 6. febrúar – 26. febrúar, fyrir 16 ára og eldri (þrjár vikur)
framhaldsskólakeppni frá 6. febrúar – 19. febrúar, fyrir 16 ára og eldri (tvær vikur)
grunnskólakeppni frá 6. febrúar – 19. febrúar, fyrir 15 ára og yngri (tvær vikur)
einstaklingskeppni þar sem hver og einn getur skráð inn sína hreyfingu allt árið
Landsmenn allir eru hvattir til þátttöku í Lífshlaupinu og skapa þannig skemmtilega stemningu og auka félagsandann á vinnustaðnum / í skólanum.
Skráningarferlið er einfalt og þægilegt en fínar leiðbeiningar má finna hér og undir viðeigandi keppni vinstra megin á síðunni. Gaman er að geta fylgst með sinni hreyfingu og jafnframt tekið þátt í þessari skemmtilegu landskeppni. Skrá má alla hreyfingu inn á vefinn svo framarlega sem hún nær ráðleggingum embættis landlæknis um hreyfingu. Einnig er auðvelt að ná í hreyfinguna sína úr Strava og Runkeeper fyrir þá sem það nota.
Nánari upplýsingar um Lífshlaupið og skráningu gefur Hrönn Guðmundsdóttir, sviðsstjóri Almenningsíþróttasviðs ÍSÍ, á hronn@isi.is eða í síma: 514-4000.
Skráning fer fram á vefsíðu Lífshlaupsins:  www.lifshlaupid.is
By Snæfellsbær | Fréttir, Grunnskóli
Miðvikudaginn 6. febrúar býður Grunnskóli Snæfellsbæjar til Skólaþings. Skólinn varðar okkur öll, sérstaklega nemendur, foreldra og starfsfólk. Það er dýrmætt að þessir hópar komi saman af og til og ræði um skólastarfið og hvernig hægt er að gera enn betur.
Á þinginu munum við heyra sjónarmið nemenda og ræða í hópum, hvaða eiginleikum og hæfni við viljum að nemendur sem útskrifast úr GSnb búi yfir. Við fáum okkur pizzur, hlustum á barnakórinn og höfum gagn og gaman af.
Nú eru liðin sjö ár frá síðasta Skólaþingi. Út úr því kom meðal annars sú áhersla á átthagafræði, sem hefur skapað skólanum sérstöðu. Viljum við breyta áherslum? Ættum við að endurskoða einkunnarorðin, sem í dag eru; „vellíðan, gleði og einstaklingsþroski“?
Og hvað verður svo gert með afrakstur þingsins?
Það sem fram kemur á skólaþinginu, bæði það sem fólk hefur metnað fyrir og áhyggjur af, verður notað sem efniviður við breytingar á Skólanámskrá og Starfsáætlun GSnb. Allt verður tekið til skoðunar og vegið, metið og mátað.
ILDI, sem hefur umsjón með Skólaþinginu, mun vinna samantekt um þingið sjálft, en úrvinnsla inn í Skólanámskrá og Starfsáætlun GSnb verður í höndum Skólaráðs. Jafnframt verður óskað eftir að einn fulltrúi frá bæjarstjórn taki þátt í vinnunni. Þessi hópur tekur endanlega ákvörðun um hvað ratar inn í Skólanámskrá og Starfsáætlun GSnb.
Samantektin frá þinginu, og nýjar útgáfur af Skólanámskrá og Starfsáætlun, verður birt á vef skólans og send í tölvupósti til þeirra sem það vilja. Einnig verða birtar fréttatilkynningar í Jökli.
Vonast er til að sem flestir geti gefið sér þessa kvöldstund í samtal um skólann, sérstaklega nemendur og foreldar hvaðanæva að úr Snæfellsbæ. Ræðum saman um það mikilvæga verkefni að undirbúa börnin okkar og unglingana fyrir framtíðina.
By Snæfellsbær | Fréttir
Snæfellsbær hefur stofnað aðgang á samfélagsmiðlinum Instagram. Þar munu birtast myndir af lífinu í sveitarfélaginu. Mannlíf, menning og náttúra í bland við það sem hæst ber hverju sinni.
Við hvetjum þá sem eru á Instagram að fylgja okkur þar.
By Snæfellsbær | Fréttir, Stjórnsýsla
Álagningu fasteignagjalda 2019 hefur nú verið lokið. Álagningarseðlar fasteignagjalda fyrir árið 2019 verða sem fyrr ekki sendir út á pappír, heldur verða þeir aðgengilegir rafrænt í gegnum www.island.is.
Ef óskað er eftir því að fá álagningarseðil sendan, vinsamlegast hafið samband við bæjarritara í síma 433 6900 eða á netfangið lilja@snb.is.
Greiðsluseðlar verða heldur ekki sendir út á pappír til þeirra sem fæddir eru eftir 1948, nema þess sé sérlega óskað. Ef óskað er eftir því að fá senda greiðsluseðla, vinsamlegast hafið samband í síma 433 6900 eða á netfangið lilja@snb.is.
Reikningsviðskipti við Snæfellsbæ síðastliðin þrjú ár er hægt að sjá með því að fara inn á Mínar síður á vefsíðu Snæfellsbæjar.
Gjalddagar fasteignagjalda verða átta, frá 1. febrúar til og með 1. september 2019. Ef fasteignagjöld eru gerð upp að fullu fyrir 15. mars 2019 fæst 3% staðgreiðsluafsláttur.
Hægt er að greiða fasteignagjöld með boðgreiðslum, og ef þess er óskað, vinsamlegast hafið samband við skrifstofur Snæfellsbæjar sem fyrst.
Lækkun fasteignaskatts á íbúðum elli- og örorkulífeyrisþega er reiknuð við álagningu fasteignagjalda. Afslátturinn er hlutfallslegur að teknu tilliti til allra skattskyldra tekna skv. skattframtali. Athugið að ekki er þörf á að sækja sérstaklega um þennan afslátt.
Hægt er að senda fyrirspyrnir á bæjarritara með því að senda tölvupóst í netfangið lilja@snb.is eða hringja í síma 433 6900.
Ólafsvíkurvaka 28. – 29. júní
By Snæfellsbær | Fréttir, Mannlíf
Ólafsvíkurvaka verður haldin dagana 28. – 29. júní nk. og verður þetta í sjötta sinn sem hátíðin fer fram. Ólafsvíkurvakan er fyrst og fremst hugsuð sem fjölskylduskemmtun fyrir núverandi og brottflutta íbúa sem vilja koma saman til að hafa gaman í góðra vina hópi. Snæfellsjökulshlaupið verður einnig þessa helgi og því von á fjölmenni í bænum.
Undirbúningsnefnd hátíðarinnar í ár hefur hafið störf og verða birtar fréttir af dagskrá þegar nær dregur.
Mávur frá Mávahlíð er lambafaðir ársins 2018 27/03/2019
Leikhópurinn Lotta í Klifi 25/03/2019
Úthlutun styrkja úr Uppbyggingarsjóði 23/03/2019
Hjörtur og Davíð Svanur keppa í Samfés 22/03/2019
Laus staða á leikskólanum Krílakoti 21/03/2019
frá kl. 9:00 - 12:00
og 13:00 - 15:30.
Félags- og skólaþjónusta Snæfellinga